Hrvatski sabor
20040127

Hvala lijepa. Gospodine predsjedniče Sabora, kolege i kolegice zastupnice i zastupnici upućujem pitanje gospođi ministrici Jadranki Kosor. Ovako, obzirom da od vašeg imenovanja u svojim nastupima nijednom niste spomenuli civilne invalide dakle uglavnom ste se dirali invalida Domovinskog rata dakle obitelji, djece branitelja, a u nijednom vašem istupu nisam čula da se, da govorite o civilnim invalidima kojih nažalost ima negdje preko 400 tisuća u Hrvatskoj. Dakle zanima me ako ih niste spomenuli što će biti sa izjednačavanjem prava svih osoba s invaliditetom bez obzira na način i vrstu stradavanja dakle da li će se provoditi i dalje jedna ajmo reći politika jedne manjine, a na štetu većine. Zatim da li ćete, da li ćete zastupati antidiskriminacijski odnos kao ministrica resornog Ministarstva. Hvala vam lijepa.